І я вельмі добра разумею гэтую кабету. Вось у адным з буйных універсамаў убачыў вяленага шчупачка. Яшчэ пару тыдняў таму плаціў за рыбіну вагою грамаў 300 каля 9 тысяч рублёў, бо каштавала кіло гэтага тавару 27-29 тысяч. Цяпер убачыў – такая ж рыбка цягне амаль на сорак тысяч. Яшчэ не бачачы вытворцу, падумаў было, што нейкі чарговы імпарт па шалёным курсе завезлі. Дык вось не!!! Аказалася, што шчупачок той коштам амаль 118 000 (!) за кіло мае тутэйшае паходжанне – з Фаніпалю ён! Я ажно аслупянеў. Хай бы мне хтосці патлумачыў, з якой столі ўзяты такі кошт на айчынную прадукцыю.